cyanic-selkie/wikianc huggingface dataset:
Shakira
Karriere
I 13-årsalderen debuterte hun med Magia («Magi») hos Sony BMG. Debutalbumet og den påfølgende Peligro («Fare») solgte dårlig og fikk liten oppmerksomhet. Etter et mellomspill som skuespiller i colombiansk såpeopera El Oasis gikk hun tilbake til musikken og ga i 1996 ut Pies Descalzos («Barføtt») som ble hennes kommersielle gjennombrudd. Den solgte så mange kopier i Portugal at hun bestemte seg for å lage en egen plate av Pies Descalzos på portugisisk også. Estoy Aqui ble hennes første hit, og en remix av platen Shakira: The Remixes inneholdt omarbeidet materiale fra Pies Descalzos.
Etter ¿Dónde Están los Ladrones? var Shakira en stor stjerne i hele den spansktalende verden, og da ble det viktig å etablere seg i den engelsktalende. Shakira begynte bevisst å forbedre sine kunnskaper i engelsk og begynte arbeidet med platen Laundry Service. Til tross for advarende råd virker ikke hennes manglende engelsk å ha vært noe hinder. Platen har et sterkere innslag av rock enn hennes tidligere. Laundry Service var en av de mestselgende album i 2002 og Whenever, wherever ble en stor hit.
Da Shakira dro til Mexico, ble hun kjent med Emilio og Gloria Estefan. De hjalp henne å bli kjent med de riktige folkene i Miami, for å lansere sin første CD på engelsk. I Pies descalzos hadde hun en single, Ojos Así, som inkluderte en del arabisk tekst. Sangen ble en stor suksess i Latin-Amerika, og de tenkte å lansere den på engelsk i USA. Etter 11/9, bestemte de å presentere Shakira som en latinamerikansk sangerinne og unnlot bevisst å bruke hennes libanesisk bakgrunn i markedstrategien.
Shakira: Live & Off The Record, en DVD og en CD med ti sanger fra hennes verdensturné 2002-2003, ble utgitt i mars 2003. Turneen gikk under navnet «The Tour of the Mongoose» (Mungo-turneen). Under konsertene ble det vist filmsekvenser med en kjempende mungo og en kobra.
Shakira har fremført dans og musikk basert på Umm Kulthums sang.
Åga Idrettslag
Åga Idrettslag ble stiftet i 1945. Klubben ligger i bydelen Åga/Hauknes i Mo i Rana.
Fakta om Åga IL pr februar 2022:
Store Heddinge
Store Heddinge er en by på den sørlige delen av Sjælland i Danmark. Store Heddinge har 3,288 innbyggere (2013), og er administrasjonssenter i Stevns kommune, og er en del av Region Sjælland.
Bjarne Nerem
Bjarne Arnulf Nerem (født 31. juli 1923 i Kristiania, død 1. april 1991 i samme by - Oslo) var en norsk jazzmusiker (saksofon), i flere tiår ansett for en av landets fremste utøvere.
Filsystem
Et filsystem kan være betegnelsen på den logiske organiseringen av kataloger og filer i en datamaskin, men også på hvordan filer, kataloger og metadata fysisk er lagt ut på et lagringsmedium. Til sist kan betegnelsen brukes om programkoden som brukes for å organisere og få tilgang til data på et lagringsmedium.
Bjarne Nerem
Liv og virke
Hans virke startet under den andre verdenskrig på klarinett, i platedebut med Syv Muntre (1943) og medvirkning i blant annet Rowland Greenbergs ensembler. Han gikk etter hvert over til tenor- og altsaksofon.
Store Heddinge
Store Heddinge er også et handelssentrum for omkringliggende områder. Byen har jernbanestasjon, og er via privatbaneselskapet HL tilknyttet Hårlev i vest og Rødvig i sør. Sekundærrute 261 passerer vest for byen, og går i nordvestlig retning mot Køge. Øst for byen ligger Stevns Klint og Østersjøen.
Filsystem
Alle lagringsenheter må ha et filsystem for å kunne lagre filer. Disse kan være svært enkle, eller veldig komplekse alt etter hvor store mengder, hvilken type data og hva slags bruksmønster man forventer på dataene som er lagret. Å klargjøre en lagringsenhet for et filsystem kalles å formatere. Hvilket filsystem som ligger på en lagringsenhet avgjør i stor grad hvilke operativsystemer som er i stand til å bruke den og hvilke funksjoner som må fungere med filsystemet.
Bjarne Nerem
Liv og virke
Han innledet i 1947 godt over 20 år i Stockholm der han ble en av de første bebop-utøverne og raskt en av Sveriges mest anerkjente, først i Thore Jederby og Nisse Skoogs orkestre (1947–49). Etter tre år i Karl Westbys orkester ved Regnbuen (Oslo) gikk Nerem inn i flere svenske besetninger, blant annet Simon Brehms (1952–54) og Harry Arnolds radioorkester (1956). I den senere tid spilte han blant annet i Carl-Henrik Norins band (1968–71) og medvirket på utgivelser med Ove Lind, Siljabloo Nilsson, Lasse Sjösten, Arne Domnérus, Monica Zetterlund, Thore Ehrling og  Nils Lindberg. Perioden kulminerte med utgivelsen How long has this been goin' on (Odeon, 1971).
Adam Yahiye Gadahn
Adam Yahiye Gadahn (også kalt Azzam amerikaneren) (født 1. september 1978 i Oregon som Adam Pearlman, død 19. januar 2015 i Waziristan) var en Al-Qaidamedlem av amerikansk opphav. Han finnes også på FBIs terroristliste.
Filsystem
Logisk organisering
De fleste filsystemer organiserer filer i et hierarki av mapper og filer. En mappe kan inneholde andre mapper og/eller filer. Det finnes én mappe i systemet som alle andre mapper og filer springer ut fra, denne kalles rotmappen. Hele systemet av mapper og filer kalles gjerne et tre.
Bjarne Nerem
Liv og virke
Nerem returnerte til Norge i 1973 og ledet sin egen Bjarne Nerem Kvartett, som ga ut Everything happens to me, 1976), hvilket ga Spellemannprisen 1976. De ga også ut This is always (Gemini Records, 1984), samt bidro på Nerems soloplate More than you know (1987). Videre figurerte Nerem på utgivelser med Karin Krog (1974), Sandvika Storband (1980) og Kristian Bergheim (The Rainbow Sessions, 1990).  Internasjonalt samarbeidet han med Kenny Davern og Flip Philips (1987), Al Grey (Al meets Bjarne, 1988).
Adam Yahiye Gadahn
Gadahn har sendt ut en rekke videoer på vegne av Al-Qaida hvor han oppfordrer vestlige unge til å slutte seg til bevegelsen. Han konverterte til islam i 1996 og flyttet siden til Pakistan, hvor han giftet seg med en afghansk flyktning.
Filsystem
Logisk organisering
Hver fil og hver mappe har et navn som er unikt innenfor mappen den ligger i. Listen av mapper man må bla igjennom for å finne frem til en bestemt fil kalles ofte for banen (eng: path) til filen.
Store Heddinge
Historiske bygninger
Det fantes en latinskole i byen i perioden 1620–1739.
Filsystem
Logisk organisering
Noen operativsystemer deler opp filsystemet videre ved å angi hvilken lagringsenhet mappen eller filen ligger på. Eksempler på dette er CP/M, MS-DOS, Windows og OS/2 som bruker en stasjonsbokstav for å representere hver fysiske eller logiske lagringsenhet i maskinen.
Enkelte veldig gamle filsystemer (CP/M, tidlig MS-DOS) hadde filsystemer uten støtte for mapper og lagret alle filene i samme navnerom på lagringsmediet.
Intern organisering
Selv om de fleste filsystemer ser noenlunde like ut fra en brukers side med et hierarki av mapper og filer, kan det være store forskjeller på hvordan filsystemet organiserer sine forskjellige biter med data på selve mediet. Tidligere filsystemer var ganske enkle, og hadde begrenset plass til både filer og metadata. Etter hvert som behovene har vokst har også filsystemene blitt mer avanserte, og mer optimalisert mot sine forskjellige bruksområder.
Sogn Kultur- og Historielag
Sogn Kultur- og Historielag holder til i Bydel Nordre Aker i Oslo, og har som oppgave å verne om, skilte og merke lokale kulturminner, slik at de ikke går tapt eller blir ødelagt. Lagets geografiske arbeidsområde grenser i vest til Gaustadbekken, mens Akerselven danner skille mot Grefsen, Kjelsås og Nydalen i øst. Mot syd danner Voldsløkka, Kirkeveien og Blindernveien grenselinje. Rike kulturminner og tidligere bosetning overskrider grensen mot Nordmarka i nord.
Sogn Kultur- og Historielag ble konstituert i 1982 under navnet "Lokalhistoriens venner – Lokalhistorisk forening for Sogn og omegn". Navnet Sogn Kultur- og Historielag ble valgt da Kunstring 22 og Lokalhistoriens venner slo seg sammen i 2001.
Laget er tilknyttet Fellesrådet for historielagene i Oslo, samt medlem av Landslaget for lokalhistorie.
Filsystem
Intern organisering
Filer som er større enn ett cluster vil lagres ved hjelp av så mange clustre som trengs. Disse behøver ikke å utgjøre en sammenhengende rekke av clustere i filsystemet. Det som brukeren ser som én sammenhengende fil, kan i virkeligheten ligge spredd rundt på mange forskjellige steder i filsystemet. Dette kalles fragmentering av filsystemet.
Windows
Windows 95, 98 og Me bruker FAT 32. FAT 12 og 16 blir brukt av DOS. FAT-filsystemene (File Allocation Table) er ganske gamle, og har noen litt snevre begrensninger på lengden av filnavn, filstørrelse, og det ikke skiller mellom store og små bokstaver. Windows NT, deriblant XP, 2000 og Vista, bruker NTFS til sine harddisker, men støtter fortsat FAT, siden det brukes på eksterne harddisker og disketter. Derimot nekter de å formatere FAT-filsystemer over 32 GiB, selv om det går an med Linux og eldre utgaver av Windows.
Linux
På Linux kan man velge selv, men ext3 brukes mest nå for tiden, og regnes som et svært pålitelig filsystem. Dessuten er det vanlig å installere forskjellige deler av Linux på forskjellige partisjoner, slik at man kan ha forskjellige filsystemer etter hva som passer best på den enkelte partisjonen. Ext2 var det vanligste før, det er velprøvd og sikkert. Ulempen med ext2 er at det mangler journalføring, noe som gjør at ext2 må sjekkes grundig hvis det ikke ble avmontert riktig, for eksempel ved strømbrudd. Dermed passer det best til små partisjoner hvor man ikke endrer så mye, for eksempel disketter eller en liten oppstartspartisjon. På disketter er det også vanlig å bruke FAT12, ettersom Windows gjør det.
Reiserfs er svært raskt og plasseffektivt for små filer. Det skyldes først og fremst at det bruker en teknikk som kalles "tail packing". Alle filsystemer bruker et helt antall av en størrelse som kalles "block size" (vanligvis 0,5-4 KB) for å lagre hver fil. En fils siste blokk kalles en "tail" (hale); slutten av fila kan ligge hvor som helst inne i denne, så resten er ubrukt plass. Men med tail packing kan slutten av mange filer legges i samme blokk. I reiserfs kan denne funksjonaliteten skrus av ved å montere det med parameteren "notail". Reiserfs var det første journalførende filsystemet som kom til Linux. Dessverre har det vist seg at reiserfs under spesielle omstendigheter kan tape data, for eksempel hvis filsystemet lagres i en fil på et annet reiserfs-filsystem. Derfor velger mange ext3 framfor reiserfs til å ta vare på viktige filer. Mange superraske servere, spesielt filtjenere og vevtjenere bruker reiserfs, blant annet den nyeste serveren på Wikipedia, som ble tatt i bruk 22. november 2005. Neste versjon heter Reiser4. Det strever for tiden med å få innpass i Linux-kjernen, på grunn av skepsis til kodekvalitet, men tester tyder på at reiser4 for tiden er verdens raskeste filsystem.
NFS er et nettverksfilsystem, som gjør det mulig å montere filsystemet til en server (NFS) i det lokale filsystemet til en Linux-maskin. Det som lagres her, vil altså lagres på serveren.
Synnøve Anker Aurdal
Synnøve Anker Aurdal (født 8. desember 1908 i Kristiania, død 2. april 2000 i Oslo) var en norsk tekstilkunstner. Hun har blitt beskrevet som en av «de fremste her i landet i arbeidet for å få tekstilkunsten anerkjent som kunstnerisk uttrykksmiddel på linje med andre kunstneriske medier.» Hun hadde mange offentlige oppdrag, blant annet «Høyseteteppet» i Håkonshallen (sammen med Sigrun Berg og Ludvig Eikaas) og det monumentale «Rommet og ordene» (1977; 200x600 cm), som var Norges gave til Islands 1100-årsjubileum.
Liv og virke
Allerede hennes første arbeider var preget av kjennskap til samtidens billedkunst og norsk vevtradisjon. Hennes kunstneriske utvikling skjøt fart i 1960-årene, samtidig med at hun begynte å trekke inn andre materialer enn ull. I det store teppet «När månen steg röd över ön» (Oslo helseråd, 1968) bruker hun rødlakkert kobbertråd sammen med ull, og senere brukte hun også metall, hamp, nylon og plast. Den modne Aurdal preges av «dristig og samtidig beherskede komposisjoner, større formater og farger i sterke kontraster».
Innen norsk billedvev var Aurdal samtidig med Hannah Ryggen. Deres generasjon er eldre og tidligere enn det meste av fri, kunstnerisk billedvev i Norge. «Mens Hannah Ryggen skapte mesterverk med figurative fortellende billedvev, ble Synnøve Anker Aurdal eneren som introduserte og slo fast det nonfigurative bildet innenfor norsk billedvev».
Hun var gift med maleren Leon Aurdal fra 1944 til 1949 og billedkunstneren Ludvig Eikaas fra 1949. Hun var sønnedatter av Herman Anker (1839–96) og mor til billedkunstneren Siri Aurdal.
Priser og anerkjennelse
Aurdal ble i 1980 utnevnt til Ridder 1. klasse av St. Olavs Orden. I 1991 fikk hun Norsk kulturråds ærespris. Fra 1983 mottok hun Statens kunstnerlønn. Hun mottok også Jacobprisen (1967), Oslo bys kunstnerpris (1978) og den svenske Prins Eugen-medaljen (1990).
Synnøve Anker Aurdals arbeider er innkjøpt av landets tre kunstindustrimuseer, av Nasjonalgalleriet, Bergen Kunstmuseum og en rekke andre museer, gallerier og private samlinger i inn- og utland. Hun utførte utsmykninger til flere offentlige bygg: blant annet Det kongelige slott, Statsministerens kontor, Stortinget, Norges Bank Oslo, Norges Bank Stavanger, Konserthuset i Oslo, Freia og Maihaugen. Sammen med arbeider av Hannah Ryggen og Benny Motzfeldt er Aurdals arbeider siden 1998 utstilt i Nordenfjeldske Kunstindustrimuseums permanente utstilling Tre kvinner – Tre kunstnere. Hennes 100-årsjubileum ble markert med en utstilling i Tømmerlåven på Nyfossum ved Blaafarveværket.
Hennes kunstverk «Rød måne» ble gjengitt på et frimerke i serien Samtidskunst i 1998,
Bite
Bite (eller bete) er en tverrbjelke av tre i en trekonstruksjon. Andre betegnelser er bete, samhald, bindar, krone, tverrline, tverrsyll, krokstokk, raustmor og sperrelunn. I faglitteraturen omtales tverrbjelken også som undergurt, av tysk gurt i betydningen bånd. I tømmerhus er biten en tverrbinding mellom øverste omgang av laftingen. Bite finnes også i gammeldagse tre-robåter. I grindverk er biten normalt en tverrforbindelse mellom toppen av stavene.
Om biter i robåter, se Band (i båt)
Fushigi Yûgi
Fushigi Yûgi (ふしぎ遊戯) er en japansk tegneserie, manga, og senere også tegnefilm, anime, laget av Yû Watase. Det engelske navnet på serien er The Mysterious Play (selv om en mer direkte oversettelse er Mystery Game, «mysteriespillet»), hvilket på norsk blir Det mystiske spillet.
Serien består av 18 hefter, og ble først publisert i magasinet Shôjo Comic fra 1992 til 1996. Tegnefilmutgaven for TV består av 52 episoder, og ble sendt på TV Tokyo mellom 6. april 1995 – 28. mars 1996. Det finnes 3 OVAS til Fushigi Yugi. Den første ble utgitt 25. oktober 1996 og er på 3 episoder. Den andre ble utgitt 25. mai 1997 og er på 6 episoder. Den tredje kom ut 21. desember 2001 og er på 4 episoder.
Handlingen
Serien handler om to jenter, Miaka og Yui, som finner en mystisk bok med tittelen The Book of the Universe of the Four Gods. Når de begynner å lese boka blir de dratt inn i historien til en verden lik det gamle Kina. Der blir jentene angrepet av en gjeng lovløse skurker som tror de kan få et godt tilbud for å selge dem som slaver. Så kommer en gutt inn, Tamahome, med et demonmerke i pannen, og redder dem. Men han bryr seg ikke om jentenes takknemlighet for han vil ha penger for tjenesten han gjorde for dem. I det Miaka begynner å finne fram penger til å betale han, forsvinner Yui og blir dratt tilbake til sin egen verden. I det hun begynner å lese videre i boka, legger hun merke til at alt det hun og Miaka gjorde, er skrevet inn i den. Miaka er fortsatt inni boka og leter etter Yui.
Miaka går etter Tamahome i den tro at han har kidnappet henne. Hun går rundt i byen og spør om noen har sett han. Hun havner i problemer i det noen lurer henne inn en skummel bakgate hvor de prøver å robbe henne. Men Tamahome dukker opp og redder henne. Han forteller at han ikke har sett henne, men Miaka tror han ikke og følger etter han. Etter å fulgt han en stund, stopper de opp. Det er mange folk som har trukket seg på grunn av at keiseren reiser forbi. Plutselig sier Tamahome at han vil hjelpe henne å finne Yui, om hun hjelper han å stjele en juvel fra passasjervognen til keiseren Hotohori. De blir begge arrestert, men i det de blir tatt til fange omfavner en rød aura, og et øyeblikk går hun på vandring mellom verdenene. Hun får vite at Yui er kommet tilbake til biblioteket. Hun blir dratt tilbake til bokens verden.
Hun og Tamahome klarer å flykte ut til keiserens hage. Der møter Miaka en "kvinne" (egentlig keiseren som Miaka mistenker for å være en dame). De prater så vidt, Miaka nevner at hun bekymrer seg fordi hun ikke vet hvordan hun skal komme tilbake til sin egen verden. Keiseren gir henne veiledning, men både hun og Tamahome blir tatt av vakten. Da kommer Hotohori fram og ber dem om å slippe dem øyeblikkelig. Han forklarer Miaka og Tamahome om legenden av universet av de fire gudene som sier at en jente fra en annen verden vil komme og påta seg rollen som prestinne. Prestinnen vil samle sammen alle hennes krigere, påkalle Suzaku, og få alle ønskene sine oppfylt.
Gudene av Fushigi Yûgi
Fushigi Yûgi tar i bruk de fire gudene i Ssu Ling-religionen. De fire gudene er fire mytologiske dyr i de kinesiske stjernetegnene, som står både for en sesong og en retning. Det er fuglen Suzaku som representerer sommer og sør, dragen Seiryu som representerer vår og øst, tigeren Byakko som representerer høst og vest, og til slutt skilpadden Genbu som representerer vinter og nord. I animen Fushigi Yuugi, blir Miaka en prestinne av Suzaku, mens Yui blir en prestinne av Seiryuu. Dette gjør at de to blir bitre fiender. I Fushigi Yuugi har hver gud syv hellige krigere og en prestinne. Hver kriger er også basert på Ssu Ling-religion akkurat som gudene.
Suzakus prestinne og hennes krigere
Miaka er en vanlig tenåring med en stor appetitt som bryr seg veldig mye om andre. I fortellingen blir Miaka en prestinnen av guden Suzaku. Hun er ikke den smarteste i klassen. Målet hennes er å bestå adgangsprøven til en høyere skole for å tilfredsstille moren og være sammen med bestevennen Yui. Miaka er en stor tilhenger av anime og imiterer flere karakterer under fortelling. I den japanske dubben er det Kae Araki som har Miakas stemme. I den engelske dubben er det Bridget Hoffman som har Miakas stemme.
Først kommer Tamahome inn i serien som veldig grådig og kun en som hjelper til når han blir betalt. Senere i serien finner vi ut at han samler penger til å betale for medisiner og mat til familien sin. Han blir forelsket i Miaka etter at hun fortalte om følelsene hun hadde for ham da han lå syk. Han bryr seg om suzakukrigerne og blir dypt såret når noen av dem dør. I tredje episode av den første OVAen blir han gjenfødt i Miakas verden som Taka.
Miakas siste ønske var at hun og Tamahome skulle være sammen for evig. Oppløftet av sine krigere og Taiitsukun håpet Miaka at hennes innerste ønske skulle bli oppfylt. Senere tok Miakas eldre bror Keisuke og introduserte henne til en av hans nye klassevenner, Taka Sukunami. Taka husket et tidligere liv når han var en av syv som hadde som skjebne å beskytte en ung jente som ville redde verden fra ødeleggelse. Han husket at han engang var kalt Tamahome, men husker ikke spesielt noen detaljer fra sitt tidligere liv. Under en klassetur til Takamatsuzuka-gravplassen i Nara, ber Suzaku om Miakas hjelp i et oppdrag. Demonguden truet Universet med de fire guder og hennes verden, og enda engang trengte verdenen Miaka for å redde den. I den japanske dubben er det Hikaru Midorikawa som har stemmen til Tamahome. I den engelske dubben er det David Hayter som har Tamahomes stemme.
Den vakre og selvelskende fjerde keiseren av Konan. Når han først hørte om prestinnen av Suzaku i ung alder, trodde han at prestinnen ville være den rette for han og elske han for hvem han var og ikke bare fordi han var keiser. Når han endelig møter Miaka Yuki blir han dypt forelsket og er Tamahomes rival. Til slutt må han gi opp, for Miaka har ikke de samme følelsene for Hotohori som hun har for Tamahome. Hotohori gifter seg til slutt med en kvinne kalt Houki som ligner veldig på Noriko. Han blir drept i kampen mellom Konan og Kutou og etterlater seg Houki gravid med sønnen Boushin. Hotohori blir gjenopplivet i Fushigi Yūgi Eikoden som en liten gutt. Imens suzakukrigerne prøver å samle seg, var han den siste til å komme tilbake igjen, selv etter Nurikos trussel om å drepe han med hans eget sverd hvis han ikke kom ut. I den japanske dubben er det Takehito Koyasu som har stemmen til Hotohori. I den engelske dubben er det Kirk Thornton som har Hotohoris stemme.
I starten av serien kommer han inn som direkte, høylytt og stormunnet (som han vanligvis er). Han påstår at han hater alle jenter (det er slik fordi han kom fra en familie med fem eldre søstre, en sterk mor og en svak far). Han er den pyromanske lederen for røverbanden oppe på fjellet Reikaku. Han er en av de morsomste karakterene i serien, men også samtidig den mest sentimentale. Noe som en del fans synes motstrider hans karakter. Favorittvåpenet hans er en metall vifte. Tasukis følelser for Miaka er som en eldre bror, men i den andre OVAen utvikler han en romantisk interesse for henne. Samtidig, under en trylleformel for å «ta ut hans ondskapsfulle indre lyster», voldtar han nesten Miaka helt til Taka dukker opp. Tasuki prøver å drepe Taka, men skriker plutselig at han ikke vil bedra sine venner og prøver dermed drepe seg selv med vifta for å holde seg selv bort fra alle andre så han ikke kan såre dem. Som et resultat av det han gjør, sprenger bygningen de er i. I den japanske dubben er det Nobutoshi Canna som har stemmen til Tasuki. I den engelske dubben er det Daran Norris under navnet James Penrod som har stemmen til Tasuki.
Chichiri er en munk som har trent de siste årene oppe hos Taiiitsu-kun, skaperen. Når vi først møter han, har han på seg en smilende revemaske for å skjule et stygt arr han fikk da han var atten. Dette arret fikk han da han fant ut at bestevennen hans på en måte, hadde et forhold med forloveden hans. Selv om hans venn bare ville stjele et kyss, så gikk Chichiri til angrep på han. Mens de drev å slåss, kom en stygg storm som oversvømmet landsbyen deres. Mesteparten av landsbybeboerne inkludert familien til Chichiri og forloveden hans, druknet i stormen. I det de sloss, falt vennen til Chichiri i strømmen. Chichiri prøvde å dra han opp, men han slet med å dra opp og et tre brakk på grunn av vannstrømmen, og treet slo over dem. Chichiris øye ble dratt ut og han mistet vennen sin.
Han er den eldste og den mest vise av Suzaku krigerne, og dermed føler han seg som deres eldre bror, som passer på dem alle. Han er kjent for å si «na no da» på slutten av alle frasene sine, noe som blir oversatt til «ya know» i den engelske utgaven, mye til ergrelse for de originale tilhengerne. I den japanske dubben er det Tomokazu Seki som har Chichiris stemme. I den engelske dubben er det Jim Taggert som stemmen til Chichiri.
Først forkledd som «Kourin» i keiser Hotohori sitt harem (som Hotohori selv aldri går til utenom hvis han skal ønske nye damer velkommen). «Kourin» var egentlig Nurikos yngre søster som døde da hun var ganske liten. Han begynte å oppføre seg og kle som henne, for å holde minnene om søsteren i live. Nuriko er høyt ansett av Hotohori. I tillegg til dette kommer det senere fram i serien at han er forelsket i Miaka (og ifølge serieskaper Yuu Watase, er Nuriko biseksuell) selv om kjærlighetsforholdets natur aldri blir offentliggjort, fordi han blir drept kort tid etter å fortalt hvordan han føler for Miaka. Men inne i Hotohoris karakterorienterte roman er et brev skrevet av Nuriko til Houki. Dette ble skrevet rett før han døde, og der skriver han at han har blitt forelsket i noen spesiell (Miaka). Noriko blir drept av seiryukrigeren Ashitare. Mot slutten av sitt liv kler han seg ut som en mann så han kan beskytte Miaka. I den japanske dubben er det Chika Sakamoto som har Nurikos stemme. I den engelske dubben er det Mary Elizabeth McGlynn som har Nurikos stemme.
Mitsukake er helbrederen av suzakukrigerne. Han er stille og en av de mest seriøse av susakukrigerne. Som sønnen av en doktor satte han sine talenter til verks med å hjelpe faren sin. Men etter at Shoka, datteren til en adelsmann døde og kvinnen han elsket døde, ga han opp medisin. I stedet dedikerte han sin tid og energi til å prøve finne en althelbredende urt. Det var i dette tilbaketrukkede stadiet at Miaka og de andre fant han, og med litt overtalelse klarte å få han til å bli med dem. Under slåsskampen mellom Kutou og Konan blir han alvorlig skadet av Nakago, og senere gir opp sin styrke forå helbrede de skadede. Hans katt Tama er en uoffisiell maskot for suzakukrigerne. Etter Mitsukakes død er det Chichiri som passer på katten hans. I den japanske dubben er det Kouji Ishii som har stemmen til Mitsukake. I den engelske dubben er det Richard Epcar under navnet Richard George som har stemmen til Mitsukake.
Den yngste og et geni blant de syv suzakukrigerne. Han er et ekstremt smart barn som utvikler et nært vennskap til Tasuki, og likedan gjør Tasuki til han. Når vi først møter Chiriko så holder han på å studere for å ta seg et sete i regjeringen. Han og Chichiri er de to tekniske hjernene bak teamet, men Chiriko sjefet over av hans merke på kroppen. Når det forsvinner blir han en vanlig gutt med gjennomsnitts intelligens. Dette er en kilde for frustrasjon for han og den yngste og svakeste medlem av gruppen. Det er kanskje litt uvanlig at han ville gå til noen som Tasuki, men logikken er at Tasuki alltid ville ha en yngre bror og vil mer enn fylle den rollen for Chiriko. Chiriko sin kropp blir tatt over av seiryūkriger Miboshi, men Chiriko klarer å ta tilbake kontrollen for et øyeblikk, og benytter sjansen med å stikke seg selv med en kniv for å dra Miboshi med seg i døden. I den japanske dubben er det Tomoko Kawakami som har stemmen til Chiriko. I den engelske dubben er det Lenore Zann som har stemmen til Chiriko.
Seiryūs prestinne og hennes krigere
En veldig smart jente og Miakas bestevenn i den virkelige verden. Hun bli fanget i bokens univers i det hun prøver å hjelpe Miaka å komme tilbake til den virkelige verden, og senere kidnappet og voldtatt av banditter. Desperat prøver hun å kutte over armene, men blir funnet av Nakago som tar henne med til Kutou. Uten å ha realisert at voldtekten var plottet av Nakago, begynner Yui å skylde på Miaka for alt det som har skjedd henne. Hun snur imot sin bestevenninne og blir prestinnen av Seiryū. Hun sverger å slåss mot Miaka og å ta fra henne Tamahome (Yui er også forelsket i Tamahome). Etter å ha påkalt Seiryū bruker hun sitt første ønske på å forsegle Suzaku sine krefter. Hennes andre ønske er å ta Miaka og seg tilbake til sin egen verden, i håpet at det vil separere Miaka fra Tamahome, men Tamahome blir med i deres egen verden. I det hun lærer at Nakago har manipulert henne hele tiden, gjør hun opp for seg ved å bruke sitt siste ønske på å frie Suzaku sine krefter. Dermed kan Miaka påkalle Suzaku, men Yui blir svelget av Seiryū. Miaka bruker sitt første på å redde Yui og de blir venner igjen. I den japanske dubben er det Yumi Touma som har stemmen til Yui. I den engelske dubben er det Wendee Lee som har stemmen til Yui.
Nakago er lederen for seiryukrigeren. Hans kalde intensjoner er det som driver Yui til å ta den avgjørelsen hun gjør tidlig i fortellingen. Han er den blonde, blåøyde shogunen av Kutou, den østlige nasjonen og fienden til Konan. Alle seiryūkrigerne frykter han. Livskraften hans er enda sterkere enn noen av suzakukrigerne tilsammen. Da han var yngre, drepte han både moren sin og personen som prøvde å angripe moren ved et uhell, bare på grunn av sine ustabile krefter. Keiseren av Kutou lærte at han var en seiryūkriger, og han ble dermed en av Kutou sine generaler. Merket på hodet hans betyr hjerte, som er ironisk siden han er den eneste krigeren (bortsett fra Soi) som hater alle. Han kommer til den virkelige verden i et forsøk på å ta over den, men blir drept av Tamahome når Miaka forsegler bort Seiryū.
Nakago var den siste av Hin-stammen. Keiseren av Kotou sendte ut sine soldater for ødelegge Hin-stammen fordi de var hatet av alle. Nakago sin mor ble voldtatt av en av soldatene rett foran han, mens han fortsatt var en liten gutt. På dette tidspunktet brukte Nakago en livskraftskule og drepte både soldaten og moren. Soldatene gjenkjente han som en av seiryūkrigerne og tok han med til keiseren. Keiseren voldtok han. Nakago manglet kraften over seg selv som et barn, men som voksen fikk han total kontroll over sine evner. I den japanske dubben er det Tohru Furusawa som har stemmen til Nakago.
Soi er en av seiryūkrigerne. Hun ble reddet av Nakago da han var et barn og har siden blitt forelsket i han. Selv om hun er fiende med suzakukrigerne, så viser hun sympati for Miaka og Tamahome. Hun blir drept av Tasuki i en kamp mellom Konan og Kotou i et forsøk på redde Nakago. I et forsøk på redde Nakago, setter hun seg selv i mellom Nakago og Tasukis sverd. Nakago tar da den døde kroppen helt til han passerer fra bokens verden til den virkelige verdenen. Hun blir sett igjen av Nakago i "paradis," sammen med hans mor når han dør.
Soi ble solgt til et bordell på grunn av at familien hennes var fattige. Hun vokste opp der. Hun ble forelsket i Nakago da hun var 12 år gammel (da hun først møtte han). Hun visste at kjærligheten hun hadde for han var enveis, og at hun ble brukt for at han kunne helbredes og forsterke sitt chi. Samtidig stoppet ikke dette henne fra å gi han alt det hun hadde. På grunn av hennes sjalusi mot Yui, blir hun sympatisk for Miaka. Både hun og Tomo har ingen ønske om å skade Miaka, men samtidig vil hun gjøre alt for Nakago. I den japanske dubben er det Atsuko Tanaka som har stemmen til Soi.
Den siste av seiryūkrigerne til å dukke opp. Selv om han ser ut som en liten gutt, så er han egentlig mye eldre enn de andre seiryūkrigerne (noen sier at han ikke engang er menneske). Han tar over kroppen til Chiriko, men etter at Chiriko får makten tilbake igjen stikker han seg selv med en kniv og drar Miboshi med seg i døden. I den japanske dubben er det Midori Nakazawa som har stemmen til Miboshi.
Suboshi er en av seiryūkrigerne og den yngre tvillingbroren Amiboshi. Han ble forelsket med prestinnen av Seiryū, Yui Hongo etter at hun ble støttet i den tiden han trodde broren var død. Derfor hater han Miaka Yuki som han tror forlot Yui. Han holder Tamahome ansvarlig for brorens død. I denne troen dreper Suboshi faren til Tamahome og Tamahomes yngre søsken som hevn. Senere kommer han til den virkelige verdenen og prøver å drepe Tamahoe og Miaka der, men blir drept av sitt eget våpen på grunn av Tamahome slåsskunnskaper.
Brødrenes personlighet er stikk motsatt av hverandre. Imens Amiboshi er rolig og stille så er Suboshi rastløs og aggressiv. Så snart han bestemmer seg for noe, stopper ingen han. I den japanske dubben er det Yuji Ueda som har stemmen til Suboshi (Jap) I den engelske dubben er det Steve Cannon som har stemmen til Suboshi.
Ashitare er halvt ulv, halvt-menneske-beist fra Hokkan som Nakago fant i et sirkustelt. Nakago drepte han senere etter at han ble halvveis drept i slåsskampen med Noriko. Ashitare ble halvveis drept da Noriko knekte nakken hans i kamp, selv om han ga Noriko et dødelig slag. Nakago forklarer i mangaen at det som virkelig døde var Ashitares menneskelige side, og at hans beistform fortsatt er levende. Han tok over og på ordre fra Nakago, stjal shinzahoen av Genbu-prestinnen. I den japanske dubben er det Ryuzaburo Otomo som står for stemmen til Ashitare.
Tomo er illusjonisten blant seiryūkrigerne. I mangaen er Tomo forelsket med Nakago, men animen viser ikke dette klart. Han prøver å fange Miaka i en illusjonsverden som minner om den virkelige verden. Den blir ødelagt av Amiboshi. I det han prøver å drepe Amiboshi, blir han drept av Suboshi som dukker opp for å redde broren sin. I den japanske dubben blir Tomo spilt av Nobuo Tobita.
Genbus Prestinne og hennes krigere
Takiko er prestinnen av Genbo.
Uruki er en av genbukrigerne og tronarvingen til Hokkan (Bei-Jia) imperiet, men han har vært på rømmen hele sitt liv av frykt for leiemordere. Rimudo ble merket som Uruki med stjernetegnet med symbolet for "kvinne". Selv om han har evnene til å kontrollere vinden, takket være hans symbol, så må han forvandle seg til en kvinne for å gjøre det. Temudan, prinsen av Hokkan skulle egentlig ha blitt konge, men fikk en merkelig sykdom som gjorde kroppsdelene hans om til bly. Folk trodde han ville dø etter å ha fylt 20, som er grunnen til at hans yngre bror skulle få tronen, men han døde ikke. I frykt av å bli drept, beordrer Temudan om lille Rimudos død. Moren til Rimudo flykter med han og gir han til en familie som hadde tjent henne i generasjoner. Hun ba dem om å ta sønnen og flykte. Mannen, Tauru og hans tolv år gamle sønn Soruen, adlød. Tauru oppdro Rimudo, og Rimundo aksepterte han som sin egen far. Da Rimudo var ni, fant hans virkelige far ut hvor han var. Temudan sendte ut leiemordere etter sin sønn. Tauru ble drept for å beskytte Rimudo.
Tomite er en av genbukrigerne. Han holder fortsatt på sine krefter som en hellig kriger selv om han har vært død i over 200 år. Det er usikkert om han valgte å passe på shinzahoen eller ble valgt, men han tar ansvaret for å passe på shinzahoen av Genbu veldig alvorlig. Han prøver ut Miakas troverdighet for å bære på shinzahoen ved å fange henne i en blokk av is. Når Miaka endelig har bevist sin troverdig, følger han henne sammen med Hikitsu,til shrinen hvor shinzahoen blir bevart. Han sier ikke mye og når han sier noe så er det som regel en observasjon.
Hikitsu er en av genbukrigerne. Han er veldig tilbaketrukket, er nesten kald mot alle andre bortsett fra søsteren hans Aila og bestevennen Tomite. Først ville han ikke være en del av genbukrigerne og fordi han var verge for sin frosne lillesøster. Men etter at de ble forenet etter en veldig overtalende tale fra Tomite, ble han med. I TV-serien til Fushigi Yugi er det han og Tomite som vokter over shinzahoen av Genbu (Anrus halskjede). Han er like seriøs som Tomite når det gjelder ansvaret for å passe på shinzahoen, men snakker mer åpent i forhold til Tomite.
Namame er en av genbukrigerne. Han er en liten dukke lagd av stein som minner litt om Kodama fra Hayao Miyazakis Prinsesse Mononoke.
Hatsui er en av genbukrigerne. Hatsui er en tolv år gammel gutt som har problemer med selvtilliten. Hans foreldre døde da han var ni år gammel, og han måtte stå i mot mobberne sine på egen hånd. På grunn av julingen han fikk utløste stjernekraften hans seg for første gang og drepte mange mennesker. Redd for det som hadde skjedd løp han opp i fjellet for å være for seg selv. Noe tid senere finner en kvinne ved nav Fen, han og de to blir venner. Men når Takiko kommer med sine krigere, viser det seg ut at Fen er en drapskvinne med oppdrag om å drepe genbukrigerne, som betyr at hun aldri brydde seg om Hatsui.
Urumiya er en av genbukrigerne. På slutten av kapittel 18 kommer det fram at snikmorderen Hagas, har deler av Urumiyas symbol mellom øynebrynene. Hagas forklarer til Takiko og Soren at han er en tvilling, og at hans eldre bror Teg bærer på den andre halvdelen av symbolet. Men 17 år tilbake ble Tegs rolle som en hellig kriger oppdaget, og han ble fengslet av Kong Temudan. Hagas plan var å følge kongens ordre om å drepe Uruki. Når Konge Temudan ble keiser, kunne han få tak i universet av de fire guder, slik at han kunne finne broren sin. Han skjulte sitt symbol og tjente Temudan. Kongen legger aldri merke til at Urumiya faktisk er Hagas. Men Hagas er ikke loyal til kongen. Han bryr seg bare om sin bror og planlegger å drepe kongen, etter å ha reddet Teg. Hagas er den eneste genbukrigeren som ikke vil samarbeide med Takiko eller de andre genbukrigerne. Istedenfor vil han hele tiden ha Uruki drept, for å redde broren sin.
Byakkos prestinne og hennes krigere
Tatara er en av byakkokrigerne. Dypt dedikert prestinnen av Byakko vokter Tatara over shinzahoen som prestinnen etterlot seg, som vanligvis ligger i Byakkos tempel, helt til Nakago tar den for seg selv. Når Tatara er ute av Byakko sitt tempel, begynner han å eldres voldsomt på grunn av at Subarus trylleformel som holder han ung, er låst fast ved templet. Han tar på seg å passe på Miaka etter at hun blir fanget av Nakago og gjort stum av en tryllformula av Miboshi. Tatara blir dødelig skadet i kampen med Miboshi og dør. Samtidig ved en tilfeldighet dør Suzuno Ōsugi av alderdom i den virkelige verden. Han og Suzuno kommer sammen igjen i sin siste hvile, som Keisuke og Tetsuya vitner i anime-utgaven av Fushigi Yugi.
Tokaki er en av byakkokrigerne og er rimelig slesk, tar det på seg å kommentere enhver pen kvinne han kommer over, inkludert Miaka. Gift med Subaru, en annen av byakkokrigerne, reiste han rundt kongedømmene etter at Subaru kastet han ut av huset for hans vandrende øyne. Imens han reiste igjennom Konan kom han over en ung Tamahome. Han oppdaget at Tamahome var en himmelkriger og tok på seg ansvaret å trene han opp slik at Tamahome eventuelt en dag kunne beskytte sin prestinne. Paret blir gjenforenet igjen i det suzakukrigerne reiser til Sairou for å finne Byakkos shinzaho, men det er ikke en lykkelig gjenforening. Tokaki visste av erfaring ved å ha vært en himmelkriger selv, at en prestinne ikke kan ønske å være sammen med en av hennes himmelkrigere, fordi etter at prestinnen har forfulgt sine obligasjoner i boken, må hun dra tilbake til sin egen verden. Tokaki legger merke til at Tamahome har falt for prestinnen og prøver derfor å splitte dem opp fra hverandre ved å sette Tamahome opp sammen med sin adoptivdatter Xi-Fang. Subaru er en av byakkokrigerne som er gift med Tokaki for grunner som ingen kan fatte. Hun er temmelig oppgitt over hans oppførsel, men elsker han uansett. Ulikt Tokaki så føler Subaru at Miaka og Tamahome bør nyte gleden de har sammen, selv om hun er enig og forteller dem at forholdet deres er et som ikke har en lykkelig slutt. Hun vet ikke om planene til mannen sin om å bruke Xi-Fang til å forføre Tamahome og blir irritert på Tokaki at han ville finne på noe slikt. Men hun blir raskt opptatt av krisen av Tatara og tyveriet av shinzahoen fra Byakkos temple og Miaka som løper etter. Kokie er en av byakkokrigerne.
Amefuri er en av byakkokrigerne.
Karasuki er en av byakkokrigerne.
Toroki er en av byakkokrigerne.
Barbro Hætta-Jacobsen
Barbro Lill Hætta-Jacobsen (født 23. april 1972 i Kautokeino) er en norsk lege og politiker (Ap). Hun er kommunelege i Harstad, og var varaordfører i Harstad fra 2005 til 2007.
Barbro Hætta-Jacobsen er utdannet ved Universitetet i Tromsø. I 2003 ble hun valgt inn i kommunestyret i Harstad. Ved regjeringsskiftet høsten 2005 fikk daværende varaordfører i Harstad, Kari-Anne Larsen (nå Opsal), stilling som politisk rådgiver. Etter mye diskusjon ble Barbro Hætta-Jacobsen valgt til ny varaordfører. I 1996–1997 var hun politisk rådgiver i Kommunal- og arbeidsdepartementet, med ansvar for samepolitiske saker.
Våren 2007 ble hun foreslått til vervet som 1. visepresident i Norges Idrettsforbund, i forbindelse med at Roald Bergsaker ble foreslått som ny idrettspresident. Ingen av dem ble imidlertid valgt. Barbro Hætta-Jacobsen tapte valget som 1. visepresident mot Odd-Roar Thorsen.
Kathrin Lang
Kathrin Cornelia Lang (tidligere Hitzer, født 3. september 1986 i Balingen) er en tysk tidligere skiskytter.
Hun vant to individuelle renn i verdenscupen, 8. mars 2008 vant hun sitt første renn, jaktstarten i Khanty-Mansijsk i Russland. Dagen etter gikk hun også til topps i fellesstartrennet. Hun la opp etter 2013/14-sesongen etter at hun ikke ble tatt ut til det tyske landslaget.
Slaget ved Teutoburgerskogen
Slaget ved Teutoburgerskogen fant sted i år 9 da en allianse av germanske stammer, ledet av Arminius, i et bakholdsangrep i nærheten av Teutoburgerskogen ødela tre romerske legioner, nemlig legio XVII, XVIII og XIX, under kommando av Publius Quinctilius Varus. Disse legionene ble aldri gjenopprettet.
Vadsø
Vadsø har hatt bystatus siden 1833, og byen var administrasjonssentrum i Finnmark fylke fram til regionreformen i 2020.
Slaget ved Teutoburgerskogen
Krigen var casus belli for en syvårig krig, som til slutt førte til at Rhinen ble grensen for det romerske riket i de neste fire hundre årene. Romerne klarte aldri å erobre Germania, og ingen erobringsforsøk ble foretatt etter dette.
Vadsø
Geografi
Vadsø kommune ligger på Varangerhalvøya hvor man har lett tilgang til godt rypeterreng og fiske etter laks og ørret. Varangerfjorden er rik på fiskeslag som torsk, sei, hyse, steinbit og laks, og dessuten på kongekrabbe.
Slaget ved Teutoburgerskogen
Bakgrunnen
Den romerske styrken var ledet av Publius Quinctilius Varus, en romersk adelsmann som var i slekt med keiserfamilien. Han var en meget erfaren statstjenestemann, og han var på høsten år 6 e.Kr. blitt innsatt i stillingen som guvernør av den nye provinsen Germania. En av hans nærmeste fortrolige var Arminius, sønn av en germansk høvding. Han hadde bodd mange år i Roma og hadde fått utdannelse og gjort tjeneste i den romerske hæren. Nå var han blitt en av flere rådgivere og tolker som romerne hadde god bruk for under erobringen av de germanske områdene. Det Varus ikke visste var at Arminius hadde knyttet nær kontakt med en rekke overhoder for forskjellige germanske stammer. Disse hadde før stått i motstand mot hverandre, men det harde romerske overherredømmet hadde fått dem til å gå sammen, godt hjulpet av Arminius.
Vadsø
Geografi
Opprinnelig omfattet Vadsø hele landet rundt Varangerfjorden, men Nesseby (med Polmak) ble skilt ut i 1839 og Sør-Varanger i 1858. Fra 1894 til 1964 var den nåværende kommunen dessuten delt i bykommunen Vadsø og herredskommunen Nord-Varanger.
Slaget ved Teutoburgerskogen
Bakgrunnen
På ettersommeren år 9 brøt Varus og hans hær opp fra sommerkvarteret ved Weser, og de gikk vestover mot vinterkvarterene ved Rhinen. Ved oppbruddet fikk han melding om et lokalt opprør i nåværende Niedersachsen. Varus bestemte seg for å forandre ruten mot nord for å nedkjempe opprøret. Han heftet seg ikke ved at kursen skulle bringe romerne inn i ukjent terreng. Og han visste ikke at meldingen var falsk, og var fabrikkert av Arminius. Han reagerte derfor ikke over at Arminius dro med et lite følge i forveien, angivelig for å få med germanske stammer som kunne være lojale mot romerne.
Vadsø
Geografi
Byen Vadsø har hatt betydelig innvandring fra Finland på 1800-tallet. Datidens innvandring kan sees idag gjennom den finske kultur og en rekke finske etternavn blant innbyggerne. På grunn av den betydelige innvandringen fra Finland, betegner mange Vadsø som «kvenhovedstaden». Etter år 2000 har byen igjen fått en stor innvandrerandel. I 2017 utgjorde den 18 % av befolkningen.
Slaget ved Teutoburgerskogen
Slaget
Varus’ styrke var på tre legioner, seks kohorter med auxiliae (hjelpetropper, mange av dem germanere) og tre skavadroner kavaleri. I tillegg var det antakelig mange utenforstående; familie til soldater og offiserer og andre som på forskjellig vis hadde knyttet seg til de romerske militære. Når avdelingene var under forflytning på stier og trange veier dannet de en svært lang marsjkolonne, det har vært estimert at den kunne være 15-20 kilometer lang.
Tingzijian
Tingzijian (kinesisk: 亭子间, pinyin: Tíngzǐjiān; Wade-Giles: T'ing Tzu-chien) er et lite værelse i visse typiske hus i Shanghai, fremfor alt de såkalte shikumen-boliger. De lå gjerne som alkover i en halvetasje over kjøkkenet, og ble gjerne benyttet som bosted av tjenerskapet. Men de er mer kjent i datidens (fra særlig 1920-tallet og 1930-tallet, men også senere) shanghaikultur som et vanlig bosted og studiekammer for diktere, forfattere, dissidenter og kunstnere.
Slaget ved Teutoburgerskogen
Slaget
Det var i denne situasjonen at romerne ble angrepet av de germanske krigerne. Arminius kjente den romerske taktikken, og visste å sette inn angrepene der de gjorde mest mulig skade. Romerne kjempet tilbake og maktet til slutt å sette opp en befestet nattstilling. Neste morgen kom de seg ut i åpent terreng, men utbruddet hadde kostet store tap. Omtrent et døgn senere gikk romerne i den avgjørende fellen. Mellom et fjell og uframkommelige sumper gikk veien på et omtrent hundre meter bredt defile av mer eller mindre tørt land. Langsmed veien var det bygget jordvoller som germanerne brukte som dekning mens de overøste romerne med piler og kastespyd. Romerne forsøkte å storme vollen, men ble slått tilbake. Kavaleriet rømte, og de romerske styrkene begynte å gå i oppløsning. Da stormet germanerne på og tok livet av alle romere de kom over. En regner at 15 – 20 000 romerske soldater ble drept.
Vadsø
Historie
Den 17. mai 1934 ble Finnmark kringkaster åpnet i Vadsø.
Slaget ved Teutoburgerskogen
Slaget
De romerske kildene er enstemmige om at tapet var katastrofalt. De to resterende legionene trakk seg tilbake til vestbredden av Rhinen. Germanerne fulgte opp med angrep på alle romerske byer, fort og militære øst for Rhinen. Fortet Aliso holdt stand i flere uker, kanskje måneder, men måtte til slutt gi tapt. Besetningen klarte å komme seg i sikkerhet.
Tingzijian
Uttrykket tingzijianlitteratur stammer fra dette; noen av de forfattere som er blitt knyttet til dette er Ba Jing, Lu Xun og Ding Ling.
Vadsø
Reisemuligheter
Vadsø lufthavn ligger i Kiby, like øst for byen. Widerøe flyr til Tromsø, Alta og Kirkenes hvor Widerøe korresponderer med SAS. I tillegg er daglige avganger til Båtsfjord, Berlevåg, Mehamn, Honningsvåg og Hammerfest.
Slaget ved Teutoburgerskogen
Slaget
Suetonius forteller om keiser Augustus’ reaksjon da han fikk vite om slaget. Keiseren dunket pannen i marmorveggene mens han stadig ropte i fortvilelse: «Quintili Vare, legiones redde!» (Quintillius Varus, gi meg tilbake legionene!. Og han hadde saktens grunn til å fortvile. Slaget var sluttstreken for den ufattelige triumf og ekspansjon som Romerriket hadde gjennomgått siden slutten på borgerkrigene. Arminius sendte Varus’ hode til kongen av markomannerne, som sørget for å sende det videre til Roma for å begraves.
Vadsø
Reisemuligheter
Europavei 75 går gjennom Vadsø, østover kan man kjøre til Vardø. Vestover går E75 til Varangerbotn hvor man kan kjøre sørøst på Europavei 6 mot Kirkenes eller Russland eller vestover mot Finland eller Indre-Finnmark.
Slaget ved Teutoburgerskogen
Åsted
Selve slagstedet skulle forbli ukjent i nesten to tusen år. Det eneste holdepunktet var Tacitus, som i sin beskrivelse av slaget nevner et sted som Teutoburgiensis. Det har derfor festet seg et inntrykk av at det fant sted i Teutoburgerskogen, et høydedrag som strekker seg fra Osnabrück sørvestover mot Paderborn. Her ble også reist et temmelig påkostet monument i 1875. Likevel har det i årenes løp vært flere mer eller mindre fantasifulle forslag til hvor slaget kan ha stått.